Kas jāņem vērā, **organizējot pasākumus valstī noteiktās ārkārtējās situācijas laikā no 09.11.-01.12.2020.** specifiskā atbalsta mērķa SAM 9.2.4. ietvaros, ievērojot valstī noteiktos ierobežojumus atbilstoši 06.11.2020. Ministru kabineta rīkojumam Nr.655 *“Rīkojums par ārkārtējās situācijas izsludināšanu”:*

1. **Fizisko aktivitāšu nodarbības** grupām telpās ir aizliegtas. Tās ir atļautas tikai individuāli (individuālas nodarbības tiek nodrošinātas tikai atsevišķos projektos, kur mērķa grupa ir personas ar smagu invaliditāti, kuras nespēj darboties grupā). Fizisko aktivitāšu nodarbības var notikt **ārpus telpām ar dalībnieku skaitu līdz 10** (neieskaitot nodarbību vadītāju), ievērojot 2 metru distanci un nelietojot ģērbtuves, vai arī **nodarbības drīkst rīkot attālināti tiešsaistes režīmā, nodrošinot atgriezenisko saiti**.

Baseina apmeklējumi ir atbalstāmi gadījumos, kad baseinu apmeklē individuāli, izmantojot projekta ietvaros nodrošinātu kuponu (nodrošinot, ka vienā laikā baseinā nav grupa ar dalībniekiem, ko vada treneris) un ievērojot 2 metru distanci, kā arī vienai personai nodrošinot ne mazāk kā 10 m2 no apmeklētājiem pieejamās sporta norises vietas telpu platības.

2. **Lekcijas, semināri, apmācības, tajā skaitā meistarklases, pieaugušajiem** ir atļautas **tikai attālināti**.

3. **Lekcijas, semināri izglītības iestādēs** ir atļauti bērniem **vienas klases/grupas ietvaros**. Ārpusskolas lektora piesaiste ir atbalstāma, ja tas atbilst skolas iekšējiem noteikumiem un tiek ievēroti visi mācību iestādēm noteiktie piesardzības pasākumi.

4. **Nometņu organizēšana** ir aizliegta.

Detalizētāk ar noteiktajiem ierobežojumiem var iepazīties Ministru kabineta mājas lapā:

<https://mk.gov.lv/lv/aktualitates/par-arkartejas-situacijas-izsludinasanu-0>